

VLADA REPUBLIKE HRVATSKE

Zagreb, 8. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo za demografiju, obitelj, mlade i socijalnu politiku |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje dr. sc. Marije Alfirev, u vezi s Centrom za autizam |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje dr. sc. Marije Alfirev, u vezi s Centrom za autizam

 **-** odgovor Vlade

 Zastupnica u Hrvatskome saboru, dr. sc. Marija Alfirev, postavila je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s Centrom za autizam.

 Na navedeno zastupničko pitanje Vlada Republike Hrvatske daje sljedeći odgovor:

 Tadašnje Ministarstvo socijalne politike i mladih i Ministarstvo znanosti, obrazovanja i sporta, te gradovi osnivači Rijeka i Split potpisali su 2015. godine Sporazum kojim je reguliran status Centra za autizam Zagreb i njegovih podružnica u Rijeci i Splitu, te je planirano osnivanje novih ustanova u Splitu i Rijeci.

 Temeljem navedenog Sporazuma, od strane Ministarstva znanosti i obrazovanja 2017. godine je odobren početak rada Centra za autizam Split sa sjedištem u Splitu, Rendićeva 6, čiji je osnivač Grad Split i Centra za autizam Rijeka sa sjedištem u Rijeci, Stane Vončine 1, čiji je osnivač Grad Rijeka.

 S Gradom Splitom i Gradom Rijekom, u tijeku su pregovori u pogledu zbrinjavanja korisnika starijih od 21 godine trenutno uključenih u Centar za autizam, s napomenom da je za područje Splita dio korisnika usluga s poremećajem iz autističnog spektra još 2015. godine preseljen u osnovani Odjel za autizam pri Centru za odgoj i obrazovanje Juraj Bonači iz Splita.

 Eventualno potrebna dodatna obrazloženja u vezi s pitanjem zastupnice, dat će Nada Murganić, ministrica za demografiju, obitelj, mlade i socijalnu politiku.

 PREDSJEDNIK

 mr. sc. Andrej Plenković